**აჭარის ავტონომიური რესპუბლიკის უმაღლესი საბჭოს**

**ღია მმართველობის საბჭოს სხდომის**

**ოქმი №3**

ქ. ბათუმი                                                                                                                    21.12.2022წ.

სხდომა დაიწყო: 12:30 საათზე.

**სხდომას თავმჯდომარეობდა** - აჭარის ავტონომიური რესპუბლიკის უმაღლესი საბჭოს თავმჯდომარე//ღია მმართველობის საბჭოს თავმჯდომარე **დავით გაბაიძე.**

**ესწრებოდნენ:**

**ღია მმართველობის საბჭოს წევრები:**

|  |  |  |
| --- | --- | --- |
| 1 | **ტიტე აროშიძე** | უმაღლესი საბჭოს თავმჯდომარის მოადგილე |
| 2 | **დავით ბაციკაძე** | განათლების, მეცნიერების, კულტურისა და სპორტის საკითხთა კომიტეტის თავმჯდომარე |
| 3 | **მარინე გვიანიძე** | საფინანსო, საბიუჯეტო და ეკონომიკურ საკითხთა კომიტეტის თავმჯდომარე |
| 4 | **ირაკლი ჩავლეიშვილი** | უმაღლესი საბჭოს დამოუკიდებელი წევრი |
| 5 | **გიორგი კირთაძე** | ფრაქციის ,,ერთიანი ნაციონალური მოძრაობა’’ წევრი  (ონლაინ პლატფორმა ZOOM რეჟიმში) |
| 6 | **ვლადიმერ მგალობლიშვილი** | საკონსტიტუციო, იურიდიული და საპროცედურო საკითხთა კომიტეტის თავმჯდომარე  (ონლაინ პლატფორმა ZOOM რეჟიმში) |

**საკონსულტაციო ჯგუფის წევრები:**

|  |  |  |
| --- | --- | --- |
| 1 | **ირინე ურუშაძე** | გაეროს განვითარების პროგრამა (UNDP), საპარლამენტო პროექტის ოფიცერი  (ონლაინ პლატფორმა ZOOM რეჟიმში) |
| 2 | **ნინო შაინიძე** | ინფორმაციის თავისუფლების განვითარების ინსტიტუტი (IDFI)  (ონლაინ პლატფორმა ZOOM რეჟიმში) |
| 3 | **ციალა ქათამიძე** | ა(ა)იპ მწვანე სექტორი  (ონლაინ პლატფორმა ZOOM რეჟიმში) |
| 4 | **ლევან გობაძე** | ა(ა)იპ ახალგაზრდა მეცნიერებათა კავშირი „ინტელექტი“, გამგეობის თავმჯდომარე  (ონლაინ პლატფორმა ZOOM რეჟიმში) |
| 5 | **ალექსანდრე ლორთქიფანიძე** | დემოკრატიის ინსტიტუტი, აღმასრულებელი საბჭოს თავმჯდომარე;  (ონლაინ პლატფორმა ZOOM რეჟიმში) |
| 6 | **მინდია ჭანიძე** | სამოქალაქო საზოგადოების ინსტიტუტი (SCI) წარმომადგენელი |
|  |  |  |

**სხდომას ასევე ესწრებოდნენ:**

|  |  |  |  |  |
| --- | --- | --- | --- | --- |
| 1 | **ნიკ ბერესფორდი** | | გაეროს განვითარების პროგრამის (UNDP) მუდმივი წარმომადგენელი საქართველოში  (ონლაინ პლატფორმა ZOOM რეჟიმში) | |
| 2 | **აგატა ნიებოი** | | საქართველოში ევროკავშირის წარმომადგენლობის ადამიანის უფლებების, მართლმსაჯულებისა და საშინაო საქმეების გუნდის ხელმძღვანელი  (ონლაინ პლატფორმა ZOOM რეჟიმში) | |
| 3 | **მერსედეს ნასიფი** | | ღია მმართველობის პარტნიორობის წარმომადგენელი | |
| 4 | **გიორგი ბობღიაშვილი** | | გაეროს განვითარების პროგრამა (UNDP), პროექტის მენეჯერი  (ონლაინ პლატფორმა ZOOM რეჟიმში) | |
| 5 | **გიგი ბრეგაძე** | | დემოკრატიული მმართველობის მიმართულების ხელმძღვანელი (UNDP)  (ონლაინ პლატფორმა ZOOM რეჟიმში) | |
| 7 | **თამარ მამეიშვილი** | | აჭარის რეგიონში ბათუმის დემოკრატიის სკოლის კოორდინატორი  (ონლაინ პლატფორმა ZOOM რეჟიმში) | |
| 8 | **მარიამ ჩიხლაძე** | | გაეროს განვითარების პროგრამა (UNDP),  (ონლაინ პლატფორმა ZOOM რეჟიმში) | |
|  |  | |  | |
|  | |  | |
|  |  | |  | |

**უმაღლესი საბჭოს აპარატის თანამშრომლები:**

|  |  |  |
| --- | --- | --- |
| 1 | **ზურაბ ჭურკვეიძე** | უმაღლესი საბჭოს აპარატის უფროსი |
| 2 | **ხათუნა ნაყეური** | საერთაშორისო ურთიერთობისა და სტრატეგიული განვითარების დეპარტამენტის უფროსი |
| 3 | **მალვინა ჯიბლაძე** | საერთაშორისო ურთიერთობისა და სტრატეგიული განვითარების დეპარტამენტის დამხმარე მოსამსახურე |
| 4 | **სუზანა ვაშაყმაძე** | მასმედიასთან ურთიერთობისა და საინფორმაციო უზრუნველყოფის განყოფილების უფროსი  (ონლაინ პლატფორმა ZOOM რეჟიმში) |
| 5 | **სულხან დუმბაძე** | საერთაშორისო ურთიერთობისა და სტრატეგიული განვითარების დეპარტამენტის უფროსი სპეციალისტი  (ონლაინ პლატფორმა ZOOM რეჟიმში) |
| 6 | **გიორგი ბერიძე** | საორგანიზაციო და საქმისწარმოების განყოფილების უფროსი  (ონლაინ პლატფორმა ZOOM რეჟიმში) |

შეხვედრა ღია მმართველობის საბჭოს თავმჯდომარემ დავით გაბაიძემ გახსნა და წევრებს წარუდგინა ღია მმართველობის საბჭოს 2022 წლის 21 დეკემბრის №3 სხდომის დღის წესრიგის პროექტი.

**დღის წესრიგი**

|  |
| --- |
| 1. შეხვედრის გახსნა |
| მომხსენებელი: **დავით გაბაიძე -** აჭარის ავტონომიური რესპუბლიკის უმაღლესი საბჭოს თავმჯდომარე // ღია მმართველობის საბჭოს თავმჯდომარე |
| **ნიკ ბერესფორდი** - გაეროს განვითარების პროგრამის (UNDP) მუდმივი წარმომადგენელი საქართველოში |
| **აგატა ნიებოი** - საქართველოში ევროკავშირის წარმომადგენლობის ადამიანის უფლებების, მართლმსაჯულებისა და საშინაო საქმეების გუნდის ხელმძღვანელი |
| 2. უმაღლესი საბჭოს ონლაინ ჩართულობის მექანიზმების პრეზენტაცია |
| მომხსენებელი: **სუზანა ვაშაყმაძე** - მასმედიასთან ურთიერთობისა და საინფორმაციო უზრუნველყოფის განყოფილების უფროსი, აჭარის ავტონომიური რესპუბლიკის უმაღლესი საბჭო |
| 3. ღია მმართველობის საბჭოს 2022 – 2024 წლების სამოქმედო გეგმის მიმდინარეობა |
| მომხსენებელი: **დავით გაბაიძე -** აჭარის ავტონომიური რესპუბლიკის უმაღლესი საბჭოს თავმჯდომარე // ღია მმართველობის საბჭოს თავმჯდომარე  მომხსენებლები: ღია მმართველობის საბჭოს წევრები ვალდებულებების შესაბამისად |
| 4. თემატური მოკვლევა - ღია მმართველობის შეფასება აჭარის ავტონომიური რესპუბლიკის აღმასრულებელ ორგანოებში |
| მომხსენებელი: **დავით გაბაიძე** - აჭარის ავტონომიური რესპუბლიკის უმაღლესი საბჭოს თავმჯდომარე // ღია მმართველობის საბჭოს თავმჯდომარე |
| კითხვა-პასუხი |

სხდომის თავმჯდომარემ, **დავით გაბაიძემ,** აღნიშნა, რომ კომისიის სხდომას ესწრებოდა ღია მმართველობის საბჭოს შვიდივე წევრი, თუმცა, მათგან ორი წევრი ონლაინ პლატფორმა ZOOM რეჟიმში, საკონსულტაციო საბჭოს - წევრიც სხდომაში მონაწილეობას ონლაინ რეჟიმში იღებდნენ. თავმჯდომარემ კომისიის სხდომა გახსნილად გამოაცხადა. მან კენჭისყრის მიზნით კომისიის წევრებს სხდომის დღის წესრიგით გათვალისწინებული საკითხები გააცნო.

ღია მმართველობის საბჭოს წევრებმა დღის წესრიგი ერთხმად დაამტკიცეს.

სხდომის თავმჯდომარემ დავით გაბაიძემ აღნიშნა, რომ სხდომას ასევე ესწრებოდა გაეროს განვითარების პროგრამის (UNDP) მუდმივი წარმომადგენელი საქართველოში - ბატონი ნიკ ბერესფორდი და საქართველოში ევროკავშირის წარმომადგენლობის ადამიანის უფლებების, მართლმსაჯულებისა და საშინაო საქმეების გუნდის ხელმძღვანელი - ქალბატონი აგატა ნიებოი, რომლებიც აქტიურად უწყობდნენ ხელს რეგიონის განვითარებას ისეთ საკვანძო საკითხებში, როგორიცაა ძლიერი, ღია და გამჭვირვალე მმართველობის ხელშეწყობა. დიდია მათი ძალისხმევა აჭარის უმაღლესი საბჭოს ინსტიტუციური განვითარებისა და კომუნიკაციის სტრატეგიის ჩამოყალიბების ნაწილში.

სხდომის თავმჯდომარემ დღის წესრიგის შესაბამისად სიტყვა გადასცა ნიკ ბერესფორდს.

ნიკ ბერესფორდმა მადლობა გადაუხადა ევროკავშირს მხარდაჭერისთვის, რომელიც საქართველოში საპარლამენტო დემოკრატიის განვითარებას ემსახურება, ასევე მადლობა გადაუხადა სხვა პარტნიორ ორგანიზაციებს, რომლებიც რიგი ვალდებულებების განხორციელებაში ეხმარებიან უმაღლეს საბჭოს. მან აღნიშნა, რომ აჭარის უმაღლეს საბჭოში ბოლო ვიზიტის დროს, მიმდინარე წლის მაისის თვეში, ისაუბრეს ტექნოლოგიების საშუალებებით საბჭოს საქმიანობის გამჭვირვალობის გაზრდაში მიღწეულ შედეგებზე. აღსანიშნავია, რომ მას შემდეგ, რაც აუცილებელ საჭიროებად ჩაითვალა სხდომების ინტერნეტ-ტრანსლაცია, მყისიერად დადგინდა ტექნიკური საჭიროებები და ევროკავშირის ფინანსური მხარდაჭერით დღევანდელი შეხვედრა უკვე მიმდინარეობს ლაივსტრიმ რეჟიმში. მან ყურადღება გაამახვილა იმაზეც, უმაღლეს საბჭოში ტექნოლოგიების დახმარებით საზოგადოების მონაწილეობის გაზრდა იმავდროულად ემსახურებოდა შეზღუდული შესაძლებლობების მქონე პირების საბჭოს საქმიანობაში ჩართვასაც. ბერესფორდმა აღნიშნა, რომ შეხვედრების დროს გამოკვეთილი საჭიროებები ერთობლივი ძალისხმევით რეალობად იქცა. მან ასევე მიუთითა, რომ პირველი სამოქმედო გეგმის ნაწილში მიღწეული შედეგები ნაწილობრივ არის გარანტია მეორე სამოქმედო გეგმის წარმატებულად განხორციელებისთვის. მან განმარტა, რომ სამოქმედო გეგმის ჩამოყალიბება და განვითარება სამოქალაქო სექტორის და სხვა დაინტერესებული მხარეების ჩართულობით, ხელს უწყობს მოქალაქეთა ინტერესებსა და საჭიროებებზე კიდევ უფრო ორიენტირებული პოლიტიკის განსაზღვრას. ნიკ ბერესფორდი საბჭოს ყველაზე მნიშვნელოვან წარმატებად მაინც ახალგაზრდების საბჭოს საქმიანობაში ჩართულობას მიიჩნევს.

ბერესფორდმა ასევე გააკეთა კომენტარი, კოლეგის გიორგი კირთაძეზე განხორციელებულ ფიზიკურ ძალადობასთან დაკავშირებით და აღნიშნა, რომ გმობს მსგავს საქციელს, თუმცა მიესალმება, რომ თავდამსხმელი უკვე დაკავებულია და გამოძიებაც დაწყებულია.

სხდომის თავმჯდომარემ აღნიშნულ საკითხთან დაკავშირებით დამატებით განმარტა, რომ მსგავსი ფიზიკური ძალადობა პოლიტიკური ორიენტაციის მიუხედავად მისთვისაც მიუღებელია და კოლეგას პირადი პატივისცემა დაუდასტურა. შემდეგ კი, მადლობა გადაუხადა გაეროს განვითარების პროგრამასა და ევროკავშირს ფინანსური მხარდაჭერისთვის, ვინაიდან მათი დამსახურებით საბჭომ შეძლო წინა სამოქმედო გეგმის ნაწილში შესასრულებელი ვალდებულებების განხორციელებაც. მათ შორის, შენობის ადაპტირება და ლაივსტრიმის დანერგვა.

შემდგომ თავმჯდომარემ დღის წესრიგის მიხედვით სიტყვა გადასცა საქართველოში ევროკავშირის წარმომადგენლობის ადამიანის უფლებების, მართლმსაჯულებისა და საშინაო საქმეების გუნდის ხელმძღვანელს - აგატა ნიებოის.

მისასალმებელ სიტყვაში, ქალბატონმა აგატამ აღნიშნა, რომ მისთვის დიდი პატივია დაესწროს ღია მმართველობის საბჭოს სხდომას და მიუთითა, რომ რასაც ახლა უმაღლესი საბჭო აკეთებს, ევროკავშირი მსგავსი ღონისძიებების მხარდაჭერას, რასაც ახლა უმაღლესი საბჭო აკეთებს , მომავალშიც გააგრძელებს. ნიებოიმ კომენტარი გააკეთა ზოგადად მოქალაქეების ჩართულობის გაზრდასთან და ტექნოლოგიების საშუალებებით საზედამხედველო საქმიანობაში საზოგადოების მონაწილეობასთან დაკავშირებით საბჭოს მიერ მიღწეულ წარმატებაზე, საბჭოსა და სამოქალაქო სექტორთან, პარტნიორ და დონორ ორგანიზაციებთან ნაყოფიერ ურთიერთობაზე. მან თქვა: ,,ის ტექნიკური მოწყობილობები, რომლებიც საშუალებას აძლევს საბჭოს განახორციელოს სხდომების ლაივ რეჟიმში ტრანსლირება და რაც ევროკავშირისა და გაეროს განვითარების პროგრამის მხარდაჭერით საბჭოს გადმოეცა, არის არამხოლოდ პოზიტიური მაგალითი სხვა ინსტიტუტებისათვის, არამედ ემთხვევა ევროკავშირის საქმიანობების პრიორიტეტებს’’.

მან ასევე დაგმო გიორგი კირთაძეზე ფიზიკური ძალადობა და აღნიშნა, რომ მსგავსი პოლიტიკური ძალადობა, ხელს უწყობს პოლიტიკურ პოლარიზაციას, თუმცა, მისი მხრიდან სხდომაზე დასწრება მიუთითებს, რომ ინციდენტი არ ასახულა საბჭოს წევრებს შორის თანამშრომლობაზე.

სხდომის თავმჯდომარემ დღის წესრიგის მიხედვით სიტყვა გადასცა მასმედიასთან ურთიერთობისა და საინფორმაციო უზრუნველყოფის განყოფილების უფროსს სუზანა ვაშაყმაძეს, რათა წარმოედგინა თუ როგორ ხდება დაინტერსებული პირის უმაღლესი საბჭოს კომიტეტის სხდომაში მონაწილეობის განაცხადის გაკეთება.

თანამომხსენებელმა სუზანა ვაშაყმაძემ განმარტა, რომ ისაუბრებდა მოქალაქეთა ჩართულობის გაზრდაზე საკანონმდებლო საქმიანობაში. მან თქვა, რომ 2021 წლის აპრილში ამოქმედდა ახალი პლატფორმა chaerte.sca.ge, რომელიც არაერთ მნიშვნელოვან ონლაინ სერვისს სთავაზობს მოქალაქეებს, კერძოდ პლატფორმის საშუალებით მათ შეუძლიათ:

ჩანიშნონ შეხვედრა დეპუტატთან (155 შეხვედრაზე მეტი შეხვედრა გაიმართა საბჭოს წევრსა და მოქალაქეებს შორის)

ასევე, წარადგინონ ელექტრონული ან წერილობითი პეტიცია, ან შეუერთდნენ არსებულს და მხარი დაუჭირონ მას (სულ 9 პეტიცია დარეგისტრირდა და მოაგროვა საჭირო ხმების რაოდენობა, თუმცა დადგენილ ნორმებთან შეუსაბამობის გამო 1 პეტიცია დაწუნებული იქნა)

გააკეთონ კომენტარი კანონპროექტზე

გამოგაგზავნონ კითხვა

ჩანიშნონ ექსკურსია (11 ექსკურსია, 200 ზე მეტი ახალგაზრდა გაეცნო საკანონმდებლო საქმიანობას, პრინციპებს, უფლებამოსილებებს, ჩართულობის ცენტრის და sca.ge-ს საქმიანობებს)

მოითოვონ ელექტრონული საშვი პლენარულ სხდომაზე დასასწრებად

მიმართონ საბჭოს წერილობით (10-მდე მოქალაქემ ისარგებლა)

მომხსენებელმა აღნიშნა, რომ ,,კომიტეტის სხდომაზე დასწრება’’ მოდულის ნაწილში არის მნიშვნელოვანი სიახლე, კერძოდ, მოქალაქეს, რომელსაც კონკრეტულ სხდომაზე დასწრება სურს, შეუძლია ონლაინ რეჟიმში დაესწროს მას. სადემონსტრაციოდ ჩანიშნა შეხვედრა და გააგზავნა მოთხოვნა. განმარტა, რომ შემდგომ ეტაპზე შესაბამისი კომიტეტის აპარატის მიერ უზრუნველყოფილი იქნებოდა მოქალაქის სხდომაში ჩართვის ორგანიზება.

სხდომის თავმჯდომარე გადავიდა სამოქმედო გეგმის მიმდინარეობის შესახებ ინფორმაციის გაზიარებაზე და აღნიშნა, რომ 2022-2024 წლები სამოქმედო გეგმის დამტკიცებისას განისაზღვრა ღია მმართველობის საბჭოს პასუხისმგებელი წევრი, პირველ ვალდებულებაზე პასუხისმგებელი ვლადიმერ მგალობლიშვილი გახლდათ, თუმცა ტექნიკური ხარვეზის მოხსენებას ამ ნაწილში თავად თავმჯდომარე გააკეთებდა.

სხდომის თავმჯდომარემ აღნიშნა, რომ პირველი ვალდებულების ნაწილში -,,საზოგადოების მონაწილეობის გაძლიერება ონლაინმექანიზმებით’’ გაერთიანებულია ქალაქ ბათუმის საჯარო სკოლების მოსწავლეების მიერ კონკურსის ,,იდეა - უმაღლესი საბჭოს ღიაობისთვის’’ ფარგლებში გამარჯვებული იდეები. სამოქმედო გეგმის ნაწილში უკვე შესრულებულია პირველი ეტაპი, რომელიც ვებ-გვერდზე კანონპროექტზე ხმის მიცემის მოდულს გულისხმობს.

შემდგომ კი თავმჯდომარე გადავიდა რიგით მე-2 ვალდებულების შესრულების მიმოხილვაზე, რომელზეც პასუხისმგებელი საბჭოს წევრი დავით ბაციკაძე გახლდათ.

თანამომხსენებელმა დავით ბაციკაძემ განმარტა, რომ კომიტეტმა დაიწყო მე-2 ვალდებულების მე-4 და მე-5 ეტაპებზე მუშაობა, რომელთა განხორციელების ვადა მიმდინარე წლის ოქტომბრიდან აითვლება, საერთაშორისო ურთიერთობისა და სტრატეგიული განვითარების დეპარტამენტი და განათლების, მეცნიერების, კულტურისა და სპორტის საკითხთა კომიტეტთან შემდგომში სამოქალაქო განათლების ფარგლებში უმაღლესი საბჭოს შესახებ აკადემიური მოდულის მომზადებასთან დაკავშირებით შეთანხმდნენ და ნაწილობრივ განსაზღვრეს კიდეც ძირითადი თემები, რომელსაც მოდული უნდა მოიცავდეს.

ვინაიდან ვალდებულება ორიენტირებულია საბჭოს საქმიანობით ახალგაზრდების დაინტერესებაზე, კომიტეტი გეგმავს ახალგაზრდული იდეებისა და სხვა ინტელექტუალური კონკურსების ჩატარებას, ვინაიდან იშვიათია კონკურსები, რომლებიც ახალგაზრდების მონაწილეობის გაზრდასა და საბჭოს საქმიანობის შესახებ ინფორმირების არეალის გაფართოებას ემსახურება. პირველ ეტაპზე საბჭო მუშაობს იმ სპეციფიკურ კრიტერიუმებზე, რომელთა მიხედვითაც ჩამოყალიბდება შემდგომში ,,ახალგაზრდული კომიტეტი’’. კრიტერიუმების ნაწილში დაზუსტდა, რომ კომიტეტის წევრები იქნებიან აჭარის ფარგლებში მცხოვრები მაღალი კლასის მოსწავლეები და აუცილებელი პირობად, ასევე განისაზღვრა მუნიციპალიტეტებში მოსწავლეების თანაბრად ჩართვის შესაძლებლობა. მან თქვა: ,,კონკურსებს აქვს ყოველწლიური ხასიათი და განათლების, მეცნიერების, კულტურისა და სპორტის საკითხთა კომიტეტი გააგრძელებს კომიტეტის მუშაობას კონკურსების ორგანიზებისთვის’’.

სხდომის თავმჯდომარემ განმარტა, რომ მიმდინარე სამოქმედო გეგმაში გათვალისწინებულია 8 ვალდებულება და ერთადერთი, რომელზედაც მცირე პროგრესი გვაქვს არის რიგით მე-3 ვალდებულება: ,,სამოქალაქო ჩართულობის სტრატეგიის განსაზღვრა’’, თუმცა აღნიშნული ვალდებულების ძირითადი ეტაპების განხორციელების ვადები ჯერ კიდევ არ დაწყებულა.

რიგით მე-4 ვალდებულებაზე - ,,თემატური მოკვლების პრაქტიკის დანერგვა და ინსტიტუციონალიზაცია’’, თავმჯდომარემ აღნიშნა, რომ ამ შემთხვევაშიც, ვალდებულების მიმდინარეობაზე ვლადიმერ მგალობლიშვილის ნაცვლად თავად ისაუბრებდა. ვალდებულების პირველ ეტაპთან დაკავშირებით განმარტა, რომ უმაღლეს საბჭოს რეგლამენტში უკვე აისახა ცვლილებები თემატური მოკვლევის ინსტრუმენტთან დაკავშირებით. ასევე მიუთითა, რომ დღევანდელი სხდომა სამოქმედო გეგმის ფარგლებში დასახული ამოცანების შესრულებასაც ემსახურება, იმ თვალსაზრისით, მიმდინარე წლის ივლისის თვეში, როცა დამტკიცდა ახალი სამოქმედო გეგმა, საბჭომ ვალდებულებად აიღო თემატური მოკვლევა აჭარის ავტონომიური რესპუბლიკის აღმასრულებელ ორგანოებში ღია მმართველობის შესაბამისად მუშაობის შესახებ, რომელიც ემსახურება რეკომენდაციების შემუშავებას აღნიშნულ ორგანოებში ღია მმართველობის გასაუმჯობესებლად. საკონსულტაციო ჯგუფის წევრები სხდომამდე გაეცნენ თემატური მოკვლევის საკითხებს და სხდომის ბოლოს მათ ექნებათ შესაძლებლობა წარმოადგინონ საკუთარი პოზიციები მოკვლევის საგანთან დაკავშირებით. მოკვლევა სხდომამდე ხელმისაწვდომი იყო არამხოლოდ საბჭოს წევრებისა და საკონსულტაციო ჯგუფისთვის, არამედ უკვე განხორციელდა ორი თემატური მოკვლევა, რაც საშუალებას გვაძლევს ვთქვათ, რომ მე-4 ვალდებულების 50% უკვე შესრულებულია,

სხდომის თავმჯდომარემ დღის წესრიგის შესაბამისად სიტყვა გადასცა გიორგი კირთაძეს, რომელიც პასუხისმგებელია ღია მმართველობის საბჭოს 2022-2024 წლების სამოქმედო გეგმის მე-5 ვალდებულებაზე, რომელიც ონლაინ მექანიზმებით უმაღლესი საბჭოს საზედამხედველო საქმიანობაში საზოგადოების მონაწილეობის გაზრდას გულისხმობს.

გიორგი კირთაძემ აღნიშნა, რომ მასზე ფიზიკური ძალადობასთან დაკავშირებით მომხდარი ფაქტი სამწუხაროა, თუმცა ამაზე ყურადღებას ახლა აღარ გაამახვილებს და ისაუბრებს ვალდებულების მიმდინარეობაზე, რომელიც სულ არის 4 ეტაპიანი და აქედან რიგი ეტაპების შესრულება უკვე დაწყებულია, კერძოდ ვებ-გვერდზე უკვე დამატებულია პლატფორმები, რომელთა მეშვეობითაც ნებისმიერ პირს შეუძლია გამოგზავნოს იდეა უმაღლესი საბჭოს წევრის კითხვისთვის ან გაგვიზიაროს კითხვა, რომელიც მინისტრის საათზე გაჟღერდება. ეს ვალდებულება, ფაქტობრივად 50%-ით შესრულებულია. ვალდებულების ფარგლებში არ დაწყებულა მე-4 ეტაპი და ეს არის შემაჯამებელი ანგარიშის მომზადება საზედამხედველო საქმიანობაში საზოგადოების მონაწილეობაზე, მომდევნო წლის ბოლოს სტატისტიკური ინფორმაციის საფუძველზე უკვე გვექნება წელიწადში ერთი ანგარიში მომზადებული, როგორც ეს სამოქმედო გეგმით არის გათვალისწინებული. ბოლოს კი მადლობა გადაუხადა დონორ და პარტნიორ ორგანიზაციებს თანამშრომლობისათვის.

იმავე ვალდებულებასთან დაკავშირებით სხდომის თავმჯდომარემ აღნიშნა, რომ მოდული არის ინსტრუმენტი, რომელიც საშუალებას გვაძლევს მინისტრმა მინისტრის საათზე უპასუხოს მოქალაქის მიერ არაპირდაპირი წესით დასმულ კითხვას. თავმჯდომარემ დაადასტურა, რომ აღნიშნული ვალდებულების 50% შესრულებულია, განსახორციელებელი დარჩა პრაქტიკაში გამოყენება, რაზეც საბჭო საგაზაფხულო სესიაზე ამ მიმართულებითაც დაიწყებს მუშაობას. კონკრეტულად დამტკიცდება მინისტრის საათის გრაფიკი და დაიწყება მოქალაქეებისაგან კითხვების მიღება. დამატებით აღნიშნა, რომ მინისტრის საათის ფორმატი 3 წელზე მეტია არსებობს, თუმცა საბჭოს წევრებს წინასწარ კითხვები მინისტრისთვის არ წარუდგენიათ. ვინაიდან მოთხოვნა კითხვების წინასწარ წარდგენასთან დაკავშირებით უკვე სავალდებულო გახდა, თავის მხრივ საბჭო აიღებს პასუხისმგებლობას მსგავსს გადახვევებზე, თუმცა აღნიშნული ტენდენციის დამკვიდრებისათვის და საბჭოს ინსტიტუციურ გაძლიერებისთვის საჭიროა ყველას ძალისხმევა.

თავმჯდომარემ რიგით მე-6 ვალდებულებასთან დაკავშირებით აღნიშნა, რომ ვალდებულების ფარგლებში დაგეგმილია რეგიონული საკანონმდებლო ორგანოების შეკრება, რომლის ფარგლებშიც ჩამოყალიბდება ღია მმართველობის ქსელი. ეტაპებთან დაკავშირებით კი განმარტა, რომ ქვემო სილეზიისა (სეიმიკის) რეგიონების წარმომადგენლებთან და ბრანდერბურგის ლანტაგი პრეზიდენტთან შედგა კონტაქტი და თანახმა არიან მონაწილეობის მიღებაზე. იმავე ვალდებულების პირველ ეტაპზე განმარტა, რომ კონფერენციის კონცეფცია უკვე შემუშავებულია და დარჩენილი ვალდებულებების აქტიური შესრულება მომავალი წლიდან დაიწყება.

სხდომის თავმჯდომარემ სიტყვა გადასცდა რიგით მე-7 ვალდებულებაზე პასუხისმგებელ საბჭოს წევრს - ტიტე აროშიძეს. თანამომხსენებელმა კი განმარტა, რომ ვალდებულების მიზანია:

უმაღლესი საბჭოს საქმიანობის გამჭვირვალობის გაზრდა, რომელიც მოიცავს შემდეგ ამოცანებს:

კანონპროექტებთან დაკავშირებული საკომიტეტო სხდომების აუდიოჩანაწერების გასაჯაროება

საზოგადოების ინფორმირებულობის გაზრდა საერთაშორისო და ადგილობრივ პარტნიორებთან თანამშრომლობის შესახებ

გამჭვირვალობის გაზრდა საბჭოზე ინფორმაციის გამოწერით

აღნიშნა, რომ საბჭოს თავმჯდომარის მოადგილე გააკეთებდა მოხსენებას.

მიუთითა, რომ სამივე აქტივობა, ორიენტირებულია საბჭოს ვებ-გვერდის უკეთესად ადაპტირებაზე და ემსახურება ვებ-გვერდის გამჭვირვალობის ინსტრუმენტად გამოყენებას. აღნიშნა, რომ ვებ-გვერდს უკვე დაემატა რიგი მოდულები, თუმცა ეტაპობრივად იგეგმება ინფორმაციის გამოწერის მექანიზმის დამატება, ე.წ. RSS-ის (really simple syndication) ფიდი. რაც შეეხება კანონპროექტებთან დაკავშირებული საკომიტეტო სხდომების აუდიოჩანაწერების გასაჯაროებას, მოგეხსენებათ, რომ დღევანდელი ღია მმართველობის სხდომა პირველად მიმდინარეობს ლაივ რეჟიმში, ამიერიდან სხდომების ლაივსტრიმი განხორციელდება ყოველთვის, რაც დამატებით გაზრდის ჩანაწერებზე ხელმისაწვდომობას. მნიშვნელოვანია, ისიც, რომ დღევანდელი ლაივ რეჟიმიც თითოეულ დამსწრეს აძლევს იმის შესაძლებლობას, რომ დაგვიტოვოს კომენტარი, მოსაზრება ან კითხვა.

სამოქმედო გეგმის რიგით მე-8 ვალდებულებაზე კი მოხსენება გააკეთა საბჭოს წევრმა - მარიკა გვიანიძემ და განმარტა, რომ ვალდებულების მიზანია საზოგადოების ინფორმირებულობისა და მონაწილეობის გაზრდა. ვალდებულების პირველი ეტაპი გულისხმობს საინფორმაციო კამპანიის დაგეგმვას საზოგადოების მონაწილეობის მექანიზმებზე, კერძოდ, სამოქმედო გეგმის შემუშავებას, სადაც პასუხისმგებელი ერთეულია - მასმედიასა და საზოგადოებასთან ურთიერთობის დეპარტამენტი. მათთან ერთად მომზადდა შეხვედრების სამოქმედო გეგმა. საორიენტაციოდ დაიგეგმა ათამდე შეხვედრა აჭარის მასშტაბით სხვადასხვა მუნიციპალიტეტებში. თემატიკა რა თქმა უნდა არის ღია მმართველობისა და ჩართულობის მექანიზმების გაცნობა, ხოლო ფოკუს ჯგუფები, სამიზნე აუდიტორია შეირჩა ისე, რომ მოეცვა საზოგადოების ფართო წრე. რაც შეეხება ამ ვალდებულების მე-2 (საინფორმაციო მასალების მომზადება (ფლაერები, ბროშურები, ვიდეორგოლები და სხვა) და მე-3 ეტაპების (აჭარის რეგიონის მუნიციპალიტეტებში საინფორმაციო შეხვედრების ჩატარება ღია მმართველობის საკითხებზე, სადაც ჩაერთვებიან უმაღლესი საბჭოს თანამშრომლები, სამოქალაქო საზოგადოების წევრები და მუნიციპალურ ორგანოთა წარმომადგენლებიც) განხორციელებას აქტიურ ფაზაში 2023 და 2024 წლებისათვის არის განსაზღვრული. თუმცა მეორე ეტაპის ნაწილში ექსკურსიის მონაწილეებს ჩართულობის ცენტრის თანამშრომლები აწვდიან საინფორმაციო ბროშურებს.

**საკითხი**

**თემატური მოკვლევა - ღია მმართველობის შეფასება აჭარის ავტონომიური რესპუბლიკის აღმასრულებელ ორგანოებში**

**მოისმინეს:**

მომხსენებელმა **დავით გაბაიძემ** განმარტა, რომ თემატური მოკვლევის ,,აჭარის ავტონომიური რესპუბლიკის აღმასრულებელი ორგანოების ღია მმართველობის შეფასება’’ ნაწილში უკვე შემუშავებულია ტექნიკური დავალება, რომელიც შედგება 13 კითხვისაგან და დაინტერესებულ მხარეებს (რეგიონის აღმასრულებელ ორგანოებს, იურიდიულ და ფიზიკურ პირებს) შეუძლიათ წერილობითი ფორმით წარმოადგინონ დოკუმენტურად გამყარებული საკუთარი პოზიციები მოკვლევის საგანთან დაკავშირებით. განმარტა, რომ თემატური მოკვლევის ჯგუფის წევრები არიან: 1. მარინე გვიანიძე; 2. ვლადიმერ მგალობლიშვილი; 3. გიორგი კირთაძე; 4. დავით ბაციკაძე, 5. ტიტე აროშიძე და 6. ირაკლი ჩავლეიშვილი. მოსაზრებების წარდგენის ვადასთან დაკავშირებით კი განმარტა, რომ ბოლო ვადა 2023 წლის 21 თებერვალია.

სხდომის თავმჯდომარემ მადლობა გადაუხადა ინფორმაციის თავისუფლების განვითარების ინსტიტუტს (IDFI), რომელიც აქტიურად იყო ჩართული თემატური მოკვლევის პირობების ჩამოყალიბებაში.

საბჭოს თავმჯდომარემ საკითხი დააყენა კენჭისყრაზე:

მომხრე: 7 წინააღმდეგი:0

სხდომის თავმჯდომარემ სხდომა დახურულად გამოაცხადა.

**აჭარის ავტონომიური რესპუბლიკის**

**უმაღლესი საბჭოს თავმჯდომარე,**

**ღია მმართველობის საბჭოს სხდომის თავმჯდომარე დავით გაბაიძე**

ოქმი შეადგინა:

მალვინა ჯიბლაძე